TKN:แรงได้อีกโบรกฯชู 3 ปัจจัยเด่นหนุนแนะซื้อเป้าหมาย 20 บ. อัพไซด์ 20.5%
TKN:แรงไดอีกโบรกฯชู 3 ปัจจัยเด่นหนุน แนะซื้อเป้าหมาย 20 บ. อัพไซด์ 20.5%
30 มิ.ย. 2559

บล.กสิกรไทย ระบุในบทวิเคราะห์วันนี้ (30มิ.ย.) ว่า บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือTKN เป็นผู้เล่นอันดับหนึ่งในตลาดสาหร่ายทะเลทอดกรอบภายในประเทศ ด้วยส่วนแบ่งตลาดมากกว่า 67% และอัตราผลตอบแทนผู้ถือหุ้น (ROE) ที่สูงที่ 33% ซึ่งสูงกว่าค่าเฉลี่ยกลุ่ม 20%
คาดว่าบริษัทจะมีการเติบโตด้านกำไรที่แข็งแกร่ง 66% ในปี 2559 และอัตราการเติบโตเฉลี่ยต่อปี (CAGR) ในกรอบ 3 ปีที่ 34% มีแรงหนุนมาจาก 1) การเติบโตด้านการส่งออกที่สูง ด้วยแรงหนุนจากการเติบโตด้านการส่งออกไปจีนที่เลขสามหลัก
2) โรงงานใหม่ที่จะเพิ่มกำลังผลิตขึ้นเท่าตัว และ 3) การขยายตัวด้านอัตรากำไรเป็น 38% ภายในปี 2561 ทั้งนี้ ราคาเป้าหมายของเรานั้นมาจาก PER 42 เท่าคิดเป็น PEG 1.3 เท่า ซึ่งสอดคล้องกับค่าเฉลี่ยของกลุ่ม (ซื้อ ราคาปัจจุบัน 16.60 พื้นฐาน 20.00 +20.5%) 